Diari Oficial de la Generalitat Valenciana


Sumari del DOGV 3699, del 01-03-2000 (2000/1529)

RESOLUCIÓ de 15 de febrer de 2000, de la Direcció territorial de Cultura i Educació de València, per la qual s'estableix el calendari i el procediment d'admissió d'alumnes a centres docents no universitaris sostinguts amb fons públics per al curs 2000/2001.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3699

Data del DOGV
:   01-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1529


Data del document
:   15-02-2000

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

 Descriptors 

:   * ensenyament públic
    * alumne
    * accés a l'educació
    * alumnat

RESOLUCIÓ de 15 de febrer de 2000, de la Direcció territorial de Cultura i Educació de València, per la qual s'estableix el calendari i el procediment d'admissió d'alumnes a centres docents no universitaris sostinguts amb fons públics per al curs 2000/2001. [2000/A1529]
  
El Decret 27/1998, de 10 de març, del Govern Valencià (DOGV de 26 de març), estableix els criteris d'admissió d'alumnes als centres docents no universitaris sostinguts amb fons públics. Les normes que regulen el procés d'admissió d'alumnat es determinen per mitjà de l'Ordre de 3 d'abril de 1998 (DOGV de 8 d'abril).
  
L'apartat quart de la citada ordre autoritza la directora territorial a dictar resolució en la qual es determine el calendari ordinari, extraordinari i els terminis màxims de les actuacions relacionades amb el procés d'admissió d'alumnat als centres docents del seu àmbit competencial.
  
Igualment, en diversos apartats de la citada ordre s'indiquen altres actuacions que les direccions territorials desenrotllaran referides al procés d'admissió.
  
Cal, per tant, establir per al curs 2000/2001 el calendari del procés d'escolarització de l'alumnat als centres dels nivells citats sostinguts amb fons públics.
  
Per això, i en virtut de les facultats conferides, resolc:
  
Primer
  
El calendari que s'ha de seguir en el procés d'admissió de l'alumnat, el resum del qual es publica en l'annex de la present resolució, serà el que corresponga segons l'ensenyament que s'impartisca:
  
- Educació Infantil/Educació Preescolar, Educació Primària i Educació Especial.
  
- Educació Secundària Obligatòria (ESO).
  
- Batxillerat, Curs d'Orientació Universitària (COU), Formació Professional (FP), Cicles Formatius de Grau Mitjà i de Grau Superior.
  
Els centres d'Educació Primària que escolaritzen, a més a més, primer cicle d'ESO desenrotllaran el procés dels dos nivells conjuntament.
  
Les places corresponents a l'alumnat de Cicles Formatius de Grau Mitjà i de Grau Superior estan destinades a aquells que hi opten mitjançant accés directe i es reserva un 20% d'aquestes per als qui accedeixen mitjançant una prova a realitzar en el mes de setembre.
  
Segon
  
El calendari que s'ha de seguir en el procés de matriculació ordinària serà el següent:
  
1. Convocatòria i/o constitució de les comissions municipals d'escolarització, de districte i sectorials a les localitats on n'hi haguera.
  
- E. Infantil/E. Preescolar, E. Primària, E. Especial: fins al 24 de març.
  
- ESO, Batxillerat, COU, FP, Cicles Formatius de Grau Mitjà i de Grau Superior: fins al 24 de març.
  
2. Una vegada constituïdes, les comissions desenrotllaran, abans del començament del termini de preinscripció de l'alumnat, les activitats indicades en l'apartat 6 de l'Ordre de 3 d'abril de 1998.
  
Aquestes activitats han de coordinar-se entre les comissions municipals d'escolarització, de districte i/o sectorials de cada ajuntament, els centres escolars i la direcció territorial de Cultura i Educació.
  
La direcció dels centres haurà de publicar al tauler d'anuncis les següents normes de matriculació:
  
- Decret 27/1998, de 10 de març (DOGV de 26 de març).
  
- Ordre de 3 d'abril de 1998 (DOGV de 8 d'abril).
  
- La present resolució i els documents que arrepleguen la informació a la qual es refereix aquest apartat.
  
3. Termini de presentació de sol·licituds als centres receptors:
  
- E. Infantil/E. Preescolar, E. Primària i E. Especial: del 9 al 15 de maig.
  
- ESO. Confirmació de plaça d'alumnes adscrits: del 3 al 10 d'abril.
  
- ESO. Oferta general: del 9 al 15 de maig.
  
- Batxillerat, COU, FP, Cicles Formatius de Grau Mitjà i de Grau Superior: del 22 al 30 de maig.
  
(Els models de sol·licitud figuren en els annexos I, II, i III de l'Ordre de 3 d'abril de 1998)
  
Prèviament al començament del termini de presentació de sol·licituds, la direcció dels centres trametrà a les comissions d'escolarització les relacions de llocs escolars disponibles que s'ajustaran als annexos V a IX de l'ordre citada.
  
Els centres receptors de sol·licituds de confirmació de plaça les trametran als centres sol·licitats en primer lloc, junt amb la documentació corresponent, l'endemà de la finalització del termini.
  
4. Comprovació de duplicitats:
  
- E. Infantil/E. Preescolar, E. Primària i E. Especial: fins al 18 de maig.
  
- ESO. Confirmació de plaça d'alumnes adscrits: fins al 12 d'abril.
  
- ESO. Oferta general: fins al 18 de maig.
  
- Batxillerat, COU, FP, Cicles Formatius de Grau Mitjà i de Grau Superior: fins al 8 de juny.
  
5. Baremació de les sol·licituds i tramesa a les comissions d'escolarització de les llistes de l'alumnat admés i no admés pels consells escolars dels centres públics i dels titulars dels centres concertats:
  
- E. Infantil/E. Preescolar, E. Primària i E. Especial: fins al 22 de maig.
  
- ESO. Confirmació de plaça de l'alumnat adscrit: fins al 14 d'abril.
  
- ESO. Oferta general: fins al 22 de maig.
  
- Batxillerat, COU, FP, Cicles Formatius de Grau Mitjà i de Grau Superior: fins al 16 de juny.
  
6. Elaboració de les llistes provisionals i la seua publicació:
  
- E. Infantil/E. Preescolar, E. Primària i E. Especial: fins al 23 de maig.
  
- ESO. Confirmació de plaça de l'alumnat adscrit: fins al 17 d'abril.
  
- ESO. Oferta general: fins al 23 de maig.
  
- Batxillerat, COU, FP, Cicles Formatius de Grau Mitjà i de Grau Superior: fins al 22 de juny.
  
7. Reclamacions davant del Consell Escolar:
  
- E. Infantil/E. Preescolar, E. Primària i E. Especial: fins al 26 de maig.
  
- ESO. Confirmació de plaça de l'alumnat adscrit: fins al 3 de maig.
  
- ESO. Oferta general: fins al 26 de maig.
  
- Batxillerat, COU, FP i Cicles Formatius de Grau Mitjà i de Grau Superior: fins al 26 de juny.
  
8. Contestació per escrit a les reclamacions:
  
- E. Infantil/E. Preescolar, E. Primària i E. Especial: fins al 2 de juny.
  
- ESO. Confirmació de plaça de l'alumnat adscrit: fins al 8 de maig.
  
- ESO. Oferta general: fins al 2 de juny
  
- Batxillerat, COU, FP i Cicles Formatius de Grau Mitjà i de Grau Superior: fins al 29 de juny
  
9. Publicació als centres de la llista definitiva de l'alumnat admés:
  
- E. Infantil/E. Preescolar, E. Primària i E. Especial: fins al 5 de juny.
  
- ESO. Confirmació de plaça de l'alumnat adscrit: fins al 9 de maig.
  
- ESO. Oferta general: fins al 5 de juny.
  
- Batxillerat, COU, FP i Cicles Formatius de Grau Mitjà i de Grau Superior: fins al 30 de juny.
  
10. Termini de formalització de la matrícula:
  
- E. Infantil/E. Preescolar, E. Primària i E. Especial: fins al 30 de juny.
  
- ESO. Confirmació de plaça de l'alumnat adscrit: fins al 30 de juny.
  
- ESO. Oferta general: fins al 30 de juny.
  
- Batxillerat, COU, FP i Cicles Formatius de Grau Mitjà i de Grau Superior: fins al 7 de juliol.
  
11. L'alumnat que sol·licite centres públics podrà formular reclamació davant la comissió d'escolarització contra les llistes definitives d'admesos i no admesos, en el termini de 4 dies hàbils des de la seua publicació.
  
L'alumnat que sol·licite centres privats podrà formular reclamació davant la direcció territorial de Cultura i Educació.
  
D'acord amb el que s'estableix en l'Ordre de 3 d'abril de 1998, les llistes de les vacants als centres públics i concertats s'emplenaran segons els annexos V, VI , VII, VIII i IX.
  
Els centres d'Educació Preescolar, BUP/COU i FP utilitzaran exclusivament els annexos XVI, XVII i XVIII.
  
Les llistes de matriculació s'emplenaran en els annexos X, XI, XII i XIII.
  
L'actuació de les comissions municipals d'escolarització haurà d'ajustar-se a allò que s'ha preceptuat en els articles 12 i 13 del Decret 27/1998, de 10 de març i en els apartats sis i següents de l'Ordre de 3 d'abril de 1998.
  
Tercer
  
El calendari que s'ha de seguir en el procés de matriculació extraordinària per a les sol·licituds d'admissió a centres de Batxillerat, BUP/COU i FP serà el següent:
  
1. Presentació de sol·licituds d'admissió: de l'1 al 4 de setembre.
  
2. Classificació d'aquestes per part de les comissions d'escolarització per a evitar duplicitats: fins al 5 de setembre.
  
3. Baremació i selecció de sol·licituds per part dels òrgans competents dels centres, publicació de la llista provisional d'admesos i tramesa de la documentació a les comissions d'escolarització: fins al 6 de setembre.
  
4. Termini de reclamació davant els consells escolars: fins a l'11 de setembre.
  
5. Procés de redistribució de l'alumnat per part de les comissions d'escolarització: fins al 12 de setembre.
  
6. Publicació de les llistes definitives: fins al 13 de setembre.
  
7. Termini de formalització de la matrícula: fins al 15 de setembre.
  
Una vegada conclòs l'anterior procés, es publicarà la relació de places ocupades i la de vacants que hi haja en cada un dels centres i en cada municipi (annexos XIV i XV). Junt amb aquests annexos, als taulers d'anuncis s'informarà del procediment que s'ha de seguir per a l'escolarització de l'alumnat que necessite d'un lloc escolar a partir d'aquesta data.
  
Quart
  
Podrà matricular-se en el primer curs d'Educació Primària únicament l'alumnat que haja complit o complisca 6 anys d'edat fins al 31 de desembre de 2000.
  
Cinqué
  
L'alumnat admés haurà de formalitzar la matrícula en les dates establides en aquesta resolució. Amb aquesta finalitat, l'alumnat matriculat als centres públics que impartisquen primer cicle d'ESO presentarà fotocòpia de les pàgines 20 i 21 del llibre d'escolaritat, degudament confrontades amb l'original (art. 35 de l'ordre citada).
  
Els centres d'Educació Secundària sol·licitaran dels centres de procedència, de l'1 al 15 de setembre, la tramesa dels expedients de l'alumnat matriculat en els cursos d'ESO. Els centres de procedència trametran abans del 30 de setembre aquests expedients i comunicaran a la direcció territorial la relació d'alumnes els expedients dels quals no hagen sigut reclamats per cap centre d'Educació Secundària.
  
Es consideraran com a vacants les places assignades a l'alumnat admés que no haguera formalitzat la matrícula dins del termini establit i s'entendrà que renuncia a aquestes vacants (article 23 del Decret 27/1998). En aquest cas, les places vacants s'assignaran als qui seguiren en l'ordre de preferència.
  
Sisé
  
Als centres d'Educació Secundària, l'accés a una modalitat de Batxillerat o a un Cicle Formatiu requerirà procés d'admissió, amb independència que l'alumne es trobe cursant altres ensenyaments, fins i tot no obligatoris al mateix centre.
  
L'alumnat de Batxillerat, BUP/COU i FP que no canvie de centre i haja superat totes les assignatures en l'avaluació final de juny formalitzarà la matrícula en el període de matriculació de juny. Igualment, l'alumnat que no canvie de centre i en l'avaluació de juny no haja superat una o dues assignatures i, per tant, quede pendent per a la realització de les proves de setembre, formalitzarà la matrícula per al curs següent en el període de matriculació de juny.
  
En el cas dels Cicles Formatius de grau Mitjà i de Grau Superior, l'oferta de places en el mes de setembre estarà condicionada a l'existència de vacants en el mateix centre. L'alumnat que no formalitze la matrícula en el termini previst serà substituït per aquells que es troben en la llista d'espera.
  
Seté
  
Si es tracta d'alumnat escolaritzat anteriorment en altres centres d'Educació Secundària presentarà el llibre de qualificació degudament diligenciat o, si mancava, i mentre que es presente el llibre anteriorment citat, el certificat de baixa del centre anterior amb expressió de la situació acadèmica.
  
L'alumnat repetidor de Batxillerat, COU i FP, quan desitge canviar de centre, participarà en el procés d'admissió a setembre.
  
Vuité
  
El canvi de curs, cicle, etapa o nivell educatiu en un centre sostingut total o parcialment amb fons públics, dins del mateix centre o recinte escolar, i fins a la finalització de l'educació bàsica, no requerirà procés d'admissió de l'alumnat que promocione a un nivell totalment sostingut amb fons públics, tot procedint d'un parcialment sostingut amb fons públics en l'ingrés al qual es va seguir el procés d'admissió regulat per així establir-ho preceptivament la norma aplicable.
  
Nové
  
Les rendes anuals de la unitat familiar es valoraran segons el salari mínim interprofessional fixat pel Govern de la nació per a l'any 1998 (BOE 29.12.1997):
  
Salari mínim per dia 2.268 PTA
  
Salari mínim per mes 68.040 PTA
  
Salari mínim per any 952.560 PTA